wickkiey/tamil-wikipedia-chunked huggingface dataset:
# பேரகம்

## புவியியல் அமைப்பு

10.6037400° வடக்கு 76.007440° கிழக்கு என்ற அடையாள ஆள்கூறுகளில் பேரகம் பரவியுள்ளது.
# பேரகம்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பேரகம் நகரத்தின் மக்கள் தொகை 10,356 ஆகும். இத்தொகையில் 47 சதவீதத்தினர் ஆண்கள் மற்றும் 53 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 84% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 85% ஆகவும் பெண்களின் படிப்பறிவு சதவீதம் 84% ஆகவும் இருந்தது. பேரகம் நகரத்தின் மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.
# போட்டோர்

**போட்டோர்** *(Pottore)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். திருச்சூர் நகரிலிருந்து சுமார் 7 அல்லது 8 கிலோமீட்டர் தொலைவில் கோலாழி பஞ்சாயத்தின் ஒரு பகுதியாக போட்டோர் நகரம் அமைந்துள்ளது.
# போட்டோர்

## புவியியல் அமைப்பு

10°34'25" வடக்கு, 76°12'25" கிழக்கு என்ற அடையாள ஆள்கூறுகளில் போட்டோர் நகரம் பரவியுள்ளது
# போட்டோர்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி போட்டோர் நகரத்தின் மக்கள் தொகை 8,210 ஆகும். இத்தொகையில் 49 சதவீதத்தினர் ஆண்கள் மற்றும் 51 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 85% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 86% ஆகவும் பெண்களின் படிப்பறிவு சதவீதம் 84% ஆகவும் இருந்தது. போட்டோர் மக்கள் தொகையில் 10% எண்ணிக்கையினர் 6 வயதுக்கு உட்பட்டவர்கள் ஆவர்.
# மராத்தாக்கரா

**மராத்தாக்கரா** *(Marathakkara)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# மராத்தாக்கரா

## புவியியல் அமைப்பு

10°28′30″ வடக்கு 76°15′10″ கிழக்கு என்ற அடையாள ஆள்கூறுகளில் மராத்தாக்கரா பரவியுள்ளது.
# மராத்தாக்கரா

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி மராத்தாக்கரா நகரத்தின் மக்கள் தொகை 17,934 ஆகும். இத்தொகையில் 49 சதவீதத்தினர் ஆண்கள் மற்றும் 51 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 81% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 83% ஆகவும் பெண்களின் படிப்பறிவு சதவீதம் 79% ஆகவும் இருந்தது. மராத்தாக்கரா மக்கள் தொகையில் 12% எண்ணிக்கையினர் 6 வயதுக்கு உட்பட்டவர்கள் ஆவர்.
# வேதியியலின் வரலாறு

திமீத்ரி மெண்டெலீவ் உருவாக்கியது. அறிவியலின் மிகவும் வலிமை மிக்க சின்னங்களுள் ஒன்றாகக் கருதப்படும் தனிம வரிசை அட்டவணை இதுவாகும். வேதியியல் முக்கிய அம்சங்களும் மற்றும் துறையின் மிக அடிப்படையான கொள்கைகளும் தழுவி அமைக்கப்பட்டுள்ளது]]  
**வேதியியலின் வரலாறு** *(History of chemistry)* என்பது பண்டைய வரலாற்றில் தொடங்கி நிகழ்காலம் வரையிலான காலப்பகுதியைப் பிரதிபலிக்கிறது. கி.பி 1000 ஆண்டுகளில் வாழ்ந்த குடிமக்கள் பயன்படுத்திய பல்வேறு விதமான தொழில்நுட்பங்கள் முடிவில் வேதியியலின் பலவகைப் பிரிவுகளாக உருவாகியுள்ளன. தாதுக்களில் இருந்து உலோகங்களைப் பிரித்தெடுத்தல், மட்பாண்டங்கள் செய்தல் மற்றும் மெருகூட்டுதல், மதுவகைகளை நொதிக்கச் செய்தல், மருந்துக்காகவும் நறுமணத்திற்காகவும் தாவரங்களிலிருந்து வேதிப்பொருட்களைப் பிரித்தெடுத்தல், கொழுப்பை சோப்பாக மாற்றுதல் மற்றும் வெண்கலம் போன்ற உலோகக் கலவைகள் செய்தல் போன்ற செயல்களை உதாரணமாகக் கூறலாம்.  
வேதியியலின் முற்காலக் கொள்கையான இரசவாதம் என்ற கொள்கை பருப்பொருளின் இயற்கையையும் அதன் மாற்றங்களையும் விளக்குவதில் வெற்றி பெறவில்லை. எனினும் அவர்கள் மேற்கொண்ட சோதனைகள் மற்றும் பதிவு செய்த அச்சோதனைகளின் முடிவுகள் முதலியனவற்றிலிருந்து இரசவாதிகள் நவீன வேதியியலுக்கான புதிய தளம் அமைத்தனர் என்பது தெளிவாகிறது. இரசவாதம் மற்றும் வேதியியல் ஆகிய பிரிவுகளுக்கு இடையே உள்ள வேறுபாடுகளை 1661 ஆம் ஆண்டு இராபர்ட் பாயில் தன்னுடைய நூலில் தெளிவுபடுத்தினார். அதன்பின்னர் இவ்விரண்டிற்கும் இடையேயான முரண்பாடுகள் வெளிப்படத் தொடங்கின.  
ஆற்றல் அழிவின்மை விதியை வெளியிட்ட அண்டோயின் இலவாய்சியரின் சோதனைகளுக்குப் பின்னர் வேதியியல் என்பது கவனமான அளவீடுகள் மற்றும் வேதியியல் நிகழ்வுகளின் அடிப்படையிலான அளவீடுகள் ஆகியவற்றால் நிறுவப்பட்ட ஒரு அறிவியல் பிரிவு என்ற நோக்கத்துடன் பயணித்தது. வேதியியலின் வரலாறு வெப்ப இயங்கியலின் வரலாற்றுடன், குறிப்பாக விலார்டு கிப்சின் ஆய்வுகளுடன் பிணைந்தே காணப்படுகிறது.
# வேதியியலின் வரலாறு

## பண்டைய வரலாறு

### தொடக்கக்கால உலோகவியல்

ஆரம்ப காலத்தில் மனிதர்களால் பயன்படுத்தப்பட்ட உலோகமாகப் பதிவு செய்யப்பட்டிருப்பது தங்கம் எனத் தெரிகிறது. அப்போது இத்தங்கத்தை இயற்கையில் தனித்து காணமுடிந்துள்ளது. பழைய கற்காலமான கி.மு 4000 ஆண்டுகளில் எசுப்பானிய குகைகளில் சிறிதளவு இயற்கைத் தங்கம் காணப்பட்டுள்ளது.  
வெள்ளி, செப்பு, வெள்ளீயம் மற்றும் விண்கல் இரும்பு முதலிய உலோகங்களும் இயற்கையில் கிடைத்துள்ளன. இவ்வுலோகங்களைக் கொண்டு சிறிய அளவில் உலோக வேலைப்பாடுகள் நடைபெற்றுள்ளன. கி.மு 3000 ஆண்டுகளில் விண்கல் இரும்பிலிருந்து தயாரிக்கப்பட்ட எகிப்திய ஆயுதங்கள் "வானத்திலிருந்து வந்த குத்துவாள்கள்" எனப் போற்றப்பட்டன.  
ஒரு விவாதத்திற்கு எடுத்துக் கொண்டால், கட்டுப்பாட்டு முறையில் பயன்படுத்தப்பட்ட முதல் இரசாயன வினை தீ என்று கூறலாம். எனினும், பல நூற்றாண்டுகளுக்கும் தீ வெறுமனே ஒரு மாயசக்தி என்றே பார்க்கப்பட்டது. ஒரு பொருளை மற்றொரு பொருளாக மாற்றும் ஒரு மாயசக்தி (எரியும் மரம் அல்லது கொதிக்கும் நீர்) வெப்பம் மற்றும் ஒளியை உற்பத்தி செய்வதாகக் கருதப்பட்டது. பண்டைய சமூகத்தைப் பல வகைகளிலும் தீ பாதித்துள்ளது. அன்றாட வாழ்வின் சமையல் மற்றும் வாழ்விடத்தை ஒளியூட்டுதல் போன்ற எளிய அம்சங்கள் தொடங்கிச் செங்கல், மட்பாண்டம் மற்றும் கருவிகள் செய்வதற்காக உலோகங்களை உருக்குதல் போன்ற முன்னேறிய தொழில்நுட்ப அம்சங்கள் வரை இவ்வீச்சு இருந்தது.  
ஆரம்ப கட்டங்களின் போது கண்ணாடி கண்டுபிடிப்பு மற்றும் உலோகங்களைத் தூய்மைப் படுத்துதல் போன்றவை படிப்படியாக வளர்ச்சி பெற்றிருக்கலாம்.எகிப்தியர்கள் உலோகங்களைத் தூய்மைப்படுத்தத் தொடங்கிய கி.மு.2900 ஆம் ஆண்டுகளிலேயே தங்கம் ஒரு விலைமதிப்பு மிக்க உலோகமாக மாறியது.
# வேதியியலின் வரலாறு

## பண்டைய வரலாறு

### வெண்கலக் காலம்

சில உலோகங்களை அவற்றின் தாதுக்களில் இருந்து பிரித்தெடுப்பதற்கு எளிமையாக சூடுபடுத்தினாலேயே பெறமுடியும். உதாரணம் ஈயம் மற்றும் வெள்ளீயம். உயர் வெப்பநிலையில் உருக்கிப் பிரித்தல் என்னும் முறையில் தாமிரம் பிரித்தெடுக்கப்படுகிறது. இப்பிரித்தெடுக்கும் தொழில்நுட்பம் கி.மு 5 மற்றும் ஆறாம் நூற்றாண்டுகளில் இருந்ததற்கான ஆதாரங்கள் கிடைக்கின்றன. செர்பியாவில் உள்ள மச்தான்பெக், யார்மோவாக் மற்றும் பிலோக்னிக் ஆகிய மூன்று தொல்லியல் தளங்களில் இவ்வாதாரங்கள் கிடைக்கின்றன. இன்றைய தினத்திற்கு உருக்கிப் பிரித்தெடுத்தல் முறையில் தாமிரம் பிரித்தெடுத்ததற்கான ஆதாரம் பெலோவாடு தொல்லியல் தளத்தில் கிடைத்துள்ளது. வின்கா நாகரிகத்தைச் சார்ந்த கி.மு 5500 ஆண்டுகளுக்கு முற்பட்ட செப்புக் கோடரியும் இவ்வாதாரத்தில் அடங்கும். ஆரம்ப காலத்தில் பயன்படுத்தப்பட்ட உலோகங்களின் பிற அடையாளங்கள் போர்த்துக்கல்லில் உள்ள பால்மெலா, எசுப்பானியாவில் உள்ள லாசு மில்லேரசு மற்றும் ஐக்கிய இராச்சியத்தில் உள்ள சுடோன்யெங்கு ஆகிய இடங்களில் கி.மு. மூன்றாம் நூற்றாண்டில் கிடைக்கின்றன. எனினும், வரலாற்றுக்கு முந்தைய காலங்கள் தொடர்பான ஆய்வுகள் அடிக்கடி மேற்கொள்ளப்படுவதால் தொடக்கம் தொடர்பான இறுதி முடிவைத் தெளிவாக வரையறுக்க முடியவில்லை. புதிய கண்டுபிடிப்புகள் மென்மேலும் தொடர்ச்சியாக நடந்து வருகின்றன.  
– பழுப்பு, தாமிரம்- சிவப்பு, வெள்ளீயம் – சாம்பல், இரும்பு – செம்பழுப்பு, தங்கம்- மஞ்சள், வெள்ளி- வெண்மை, ஈயம்- கருப்பு. மஞ்சள் பகுதி ஆர்சனிக் வெண்கலத்தைக் குறிக்கிறது. அதேபோல சாம்பல் பகுதி வெள்ளீய வெண்கலத்தைக் குறிக்கிறது]]  
தொடக்கக் கால உலோகங்கள் தனித்தனியான உலோகங்களாகவே அறியப்பட்டன அல்லது கிடைத்தன. செப்பு மற்றும் வெள்ளீயம் உலோகங்களை இணைப்பதன் மூலம் வெண்கலம் என்ற ஒரு உயர்ந்த உலோகம் செய்ய முடியும் என்பதை பின்னர் அறிந்தனர். வெண்கலம் என்று உலோகக் கலவை, கி.மு 3500 காலத்திலிருந்து பயன்படுத்தப்பட்டதால் அக்க்காலம் வெண்கல வயது தொடங்கிய ஒரு பெரிய தொழில்நுட்ப மாற்றக் காலமாக அறியப்படுகிறது. வெண்கல வயதுக் காலம் மனித கலாச்சார வளர்ச்சியின் காலமாக இருந்துள்ளது. இக்காலத்தில் மிகவும் முன்னேறிய அளவில் உலோக வேலைகள் முறையாகவும் பரவலான பயன்பாட்டிலும் இருந்திருக்கிறது. இயற்கையாகவே தோன்றிய தாமிரத் தாதுக்களில் இருந்து செப்பையும் வெள்ளீயத்தையும் வெட்டி எடுத்தல் பின்னர் அவற்றை உருக்கி வெண்கலம் உருவாக்குதல் போன்ற தொழில்நுட்பங்களை வெண்கல வயதுக்காலம் உள்ளடக்கியிருந்துள்ளது. இயற்கையாகத் தோன்றும் தாதுக்களில் ஆர்சனிக் ஒரு பொதுவான மாசாக காணப்பட்டது. கி.மு 3000 ஆண்டுகளில் தாமிரம், வெள்ளீயம் தாதுக்கள் மேற்கு ஆசியாவில் அரிதாக காணப்பட்டுள்ளன. பண்டைய இந்தியாவிலும் உலோகவியல் மற்றும் இரசவாத துறைகளில் குறிப்பிடத்தக்க வளர்ச்சி இருந்துள்ளது.
# வேதியியலின் வரலாறு

## பண்டைய வரலாறு

### இரும்புக் காலம்

செப்பு அல்லது வெள்ளீயத்தை அவற்றின் தாதுக்களில் இருந்து பிரித்தெடுப்பதைவிட இரும்பை அதன் தாதுவிலிருந்து பிரித்தெடுத்து பயன்படுத்தும் உலோகமாக மாற்றுவது மிகக் கடினமான செயல்முறையாகும். கி.மு 1200 வது ஆண்டில் இட்டிடெசு எனப்படும் பண்டைய அனடோலிய மக்களால் இத்தொழில்நுட்பம் கண்டறியப்பட்டதாகத் தெரிகிறது. இக்காலமே இரும்புக் காலத்தின் தொடக்கக் காலமாகும். பிளீசுடைன் மக்களின் வெற்றியில் இரும்பைப் பிரித்தெடுத்தல் மற்றும் பயன்படுத்தல் தொழில்நுட்பம் முக்கியப்பங்கு வகித்துள்ளது.  
மற்றபடி இரும்புக் காலம் என்பது பெரசு அல்லது இரும்பு உலோகவியலின் கண்டுபிடிப்பையே அடிப்படையாகக் கொண்டுள்ளது. இரும்பு உலோகவியலின் வளர்ச்சி வரலாற்றை கடந்தகால கலாச்சார மற்றும் நாகரீகங்களின் பல்வேறு கட்டங்களில் காணமுடிகிறது. மத்திய கிழக்கு மற்றும் கிழக்கு பிராந்தியத்திற்கு அருகில்காணப்பட்ட பண்டைய மற்றும் இடைக்கால பேரரசுகள் மற்றும் அரசுகளிலும், பண்டைய ஈரான், பண்டைய எகிப்து, பண்டைய நுபியா மற்றும் அனடோலியா (துருக்கி), பண்டைய நாக், கார்தேச், கிரேக்கர்கள் மற்றும் பண்டைய ஐரோப்பாவின் ரோமானியர்கள், இடைக்கால ஐரோப்பாவினர், பண்டைய மற்றும் இடைக்கால சீனா, பண்டைய மற்றும் இடைக்கால இந்தியா, பண்டைய மற்றும் இடைக்கால சப்பான், பகுதிகளில் இவ்வளர்ச்சியைக் காணமுடிகிறது.இரும்பு தொடர்புடைய அல்லது உலோகவியல் தொடர்பு சாதனங்களின் பல பயன்பாடுகள் மற்றும் நடைமுறைகள் பண்டைய சீனாவில் பயன்படுத்தப்பட்டுள்ளன. ஊது உலை கண்டுபிடிப்பு, வார்ப்பிரும்பு, நீர்ம இயங்கியல் சுத்தியல், மற்றும் இரட்டை இயக்க துருத்திகள் போன்ற கருவிகள் பண்டைய சீனாவில் நிறுவப்பட்டுள்ளன.
# வேதியியலின் வரலாறு

## பாரம்பரிய பழமையும் அணுவியலும்

, கிரேக்க தத்துவ அறிஞர்.]]  
பண்டைய எகிப்தியர்கள்கிமு 4000 ஆண்டுகளுக்கு முன்பே செயற்கை வேதியியலின் முன்னோடிகளாகத் திகழ்ந்தனர். கிமு 1000 ஆண்டளவிலேயே பண்டைய நாகரிக மக்கள் வேதியியலின் பல்வேறு துணைப் பிரிவுகளுக்கு அடிப்படையாக அமையும் தொழில்நுட்பங்களைப் பயன்படுத்தி உள்ளனர். இவற்றுள் கனிம மூலங்களில் இருந்து உலோகங்களைப் பிரித்து எடுத்தல்,மட்பாண்டங்களைவனைந்து மெருகிடல்,நொதிக்கவைத்துக்மதுவகைகள் தயாரித்தல், ஆடைகளுக்கும், நிறந்தீட்டலுக்கும் வேண்டிய வண்ணங்களைத் தயாரித்தல், மருந்துகளையும் வாசனைப் பொருட்களையும் செய்வதற்கு தாவரங்களில் இருந்து வேதிப் பொருட்களைப் பிரித்தெடுத்தல், பாற்கட்டிகளைச் செய்தல், ஆடைகளுக்கு நிறமூட்டல், தோலைப் பதப்படுத்துதல், கொழுப்பிலிருந்து சவர்க்காரம் உற்பத்திசெய்தல்,கண்ணாடிஉற்பத்தி,வெண்கலம்போன்ற கலப்புலோகங்களை உருவாக்குதல் போன்றவை அடங்கும்.  
எப்பிகியூரசு (கிமு 341–270), டெமோகிறிடசின் அணுவியக் கோட்பாட்டைப் பின்பற்றியவர்.  
வேதியியல், தாதுப் பொருட்களில் இருந்து உலோகங்களைப் பிரித்து எடுப்பதற்கு வழி சமைத்தஎரிதல்என்னும் தோற்றப்பாட்டில் இருந்து தோற்றம் பெற்றதாகக் கொள்ளலாம். அடிப்படையான கோட்பாடுகளைப் புரிந்து கொள்ளாவிட்டாலும்பொன்னின்மீதிருந்த பேராசை அதனை தூய்மையாக்கும் வழிமுறைகளைக் கண்டுபிடிக்க உதவியது. இது தூய்மையாக்குதல் என்றில்லாமல் ஒரு மாற்றம் என்றே அக்காலத்தில் எண்ணியிருந்தனர். அக்காலத்து அறிஞர்கள் பலர் மலிவான உலோகங்களைப் பொன்னாக மாற்றுவதற்கான வழிமுறைகள் உள்ளன என நம்பினர். இதுஇரசவாதம்தோன்றுவதற்கு அடிப்படை ஆகியதுடன், மூல உலோகங்களைத் தொட்டதும் பொன்னாக மாற்றக்கூடிய "இரசவாதக்கல்"லைத் தேடும் முயற்சிகளுக்கும் வித்திட்டது.
# இடச்சுக் குடியரசு

**இடச்சுக் குடியரசு** (Dutch Republic) ஐரோப்பாவில் 1581 முதல் 1795 வரை இருந்த குடியரசு ஆகும். இது அலுவல்முறையாக ஏழு ஐக்கிய நெதர்லாந்தின் குடியரசு என்றும் ஐக்கிய நெதர்லாந்தின் குடியரசு என்றும் ஏழு ஐக்கிய மாகாணங்களின் குடியரசு என்றும் அறியப்படுகின்றது. இது பதாவியக் குடியரசுக்கும் நெதர்லாந்து ஐக்கிய இராச்சியத்திற்கும் முன்பாக இருந்தது. நெதர்லாந்து இராச்சியத்தின் அங்கமாக இருக்கும் தற்கால நெதர்லாந்தின் முன்னோடியாக இருந்தது. இதன் மாற்றுப்பெயர்களாக ஐக்கிய மாகாணங்கள், பெல்ஜிய மாகாணங்களின் கூட்டமைப்பு பெல்ஜியக் கூட்டமைப்பு பயன்படுத்தப்படுகின்றன.
# எசுப்பானிய மரபுரிமைப் போர்

**எசுப்பானிய மரபுரிமைப் போர்** (*War of the Spanish Succession*) 1701 முதல் 1714வரை ஐரோப்பாவில் நடைபெற்ற போராகும். எசுப்பானியாவின் அரசர் இரண்டாம் சார்லசு வாரிசின்றி இறந்தபிறகு யார் அரியணை ஏறுவது என்பதைக் குறித்து இந்தப் போர் நடந்தது. பிரான்சு அரசரின் உறவினராகிய பிலிப்பு அரியணை ஏறவேண்டும் என விரும்பியது. இதனை பெரிய பிரித்தானியா, இடச்சுக் குடியரசு மற்றும் பிற நாடுகள் எதிர்த்தன.  
இந்தப் போர் பெரும்பாலும் ஐரோப்பாவில் நிகழ்ந்தபோதும் மேற்கிந்தியத் தீவுகள், தென் அமெரிக்கா, வட அமெரிக்கக் குடியேற்றங்களிலும் சண்டைகள் நடந்தன. வட அமெரிக்காவில் இது பெரிய பிரித்தானியாவின் அரசியாக ஆன் இருந்ததால் *ஆன் அரசி போர்* எனப்பட்டது. இப்போரின் முடிவில் பிலிப்பு எசுப்பானியாவின் அரியணையில் ஏறினார்; பிரித்தானியாவும் நேசநாடுகளும் அவர் தாம் பிரான்சின் அரசராக வரக்கூடிய உரிமையை விட்டுக்கொடுப்பதாக உறுதியளித்ததால் அவரை ஏற்றுக்கொண்டன. ஆஸ்திரியாவிற்கு எசுப்பானிய இத்தாலி கிடைத்தது. பிரித்தானியாவிற்கு எசுப்பானியாவின் மயோர்க்காவும் ஜிப்ரால்ட்டரும் கிடைத்தன.
# எசுப்பானிய மரபுரிமைப் போர்

## பின்னணி

1690களின் பிந்தைய ஆண்டுகளில் எசுப்பானியாவின் இரண்டாம் சார்லசின் மோசமான உடல்நிலை ஐரோப்பிய அரசியலில் பல ஆண்டுகளாக விவாதிக்கப்பட்டு வந்தது. குழந்தைகள் இல்லாத அவரது மறைவிற்குப் பிறகு அடுத்த எசுப்பானிய அரசராக யார் முடி சூடுவார் என்பது விவாதப் பொருளாக இருந்து வந்தது. 17ஆம் நூற்றாண்டின் பிற்பகுதியில் ஐரோப்பாவில் எசுப்பானியாவின் ஆதிக்கம் குறைந்திருந்தபோதும், உலகளாவிய கூட்டமைப்பான எசுப்பானியப் பேரரசு உயிர்ப்புடன் இருந்தது. எசுப்பானியாவைத் தவிர, ஐரோப்பாவில் பலேரிக் தீவுகள், எசுப்பானிய நெதர்லாந்து, மிலன் பிரபுத்துவம், சிசிலி, நேப்பிள்சு இராச்சியம், சார்தீனியா, பினாலே கோமானாட்சி, டஸ்கன் கடலோர பிரெசைடி நாடுகளிலும் கடல்கடந்த பகுதிகளான பிலிப்பீன்சு, எசுப்பானிய மேற்கிந்தியத் தீவுகள், புளோரிடா, மற்றும் வட, தென் அமெரிக்காவின் பெரும்பான்மையான பகுதிகள், வட ஆபிரிக்காவின் பல நகரங்களில் இரண்டாம் சார்லசின் ஆட்சி இருந்தது. பேரரசு வீழ்ச்சிப்பாதையில் இருந்தபோதும் ஐரோப்பாவின் மிகப்பெரிய கடல்கடந்த குடியேற்றங்களைக் கொண்டிருந்தது.  
இரண்டாம் சார்லசு 1665இல் எசுப்பானியாவின் நான்காம் பிலிப் மன்னரின் மறைவிற்குப் பிறகு அரியணை ஏறினார். உடல்வலிமை குன்றியும் குழந்தைப் பெறும் திறன் இல்லாமலும் இருந்தார். இவரே ஆப்சுபர்கு அரசமரபைச் சேர்ந்த கடைசி எசுப்பானிய ஆண்மகனாவார். மற்றவர்கள் எதிர்பார்த்திருந்ததை விட கூடிய நாட்கள் வாழ்ந்திருந்தார். இவருக்கு அடுத்து முடிசூட பூர்பூன் அரசர் பிரான்சின் பதினான்காம் லூயி, ஆத்திரியன் ஆப்சுபர்கு புனித உரோமைப் பேரரசர் லியோபோல்டு உரிமை நாட்ட விரும்பினர்; இருவருமே எசுப்பானியாவின் மூன்றாம் பிலிப்பு மன்னரின் பேரர்கள் மற்றும் நான்காம் பிலிப்பின் மாப்பிள்ளைகள் ஆவர். இருப்பினும், இவர்களது வாரிசுகள் எசுப்பானியாவின் மன்னரானால் பிரான்சோ ஆத்திரியாவோ பெரும் ஆதிக்கநிலை பெறும் வாய்ப்பிருந்தது. எனவே மற்ற ஐரோப்பிய நாடுகள் தங்கள் அதிகார சமநிலை பாதிக்கப்படுவதை விரும்பவில்லை.  
எனவே அதிகார சமநிலையை பாதிக்காதவாறு தகுதியுடைய வாரிசுகளிடையே எசுப்பானிய இராச்சியத்தை பிரிக்க முயற்சிகள் நடைபெற்றன. பிரான்சு, ஆத்திரியா, பவேரியாவிடையே இப்பிரிவினை உரையாடல்கள் நடைபெற்றன. இது தோல்வியடையவே இரண்டாம் சார்லசு தனது மரணப்படுக்கையில் பிரான்சின் பதினான்காம் லூயியின் இரண்டாம் மூத்தப் பேரனும் ஆன்ஷூவின் பிரபுவுமான பிலிப்பை முழுமையான எசுப்பானியாவின் அரச வாரிசாக அறிவித்தார். பிலிப் எசுப்பானியாவை ஆண்டால், பதினான்காம் லூயிக்கு பெரும் பயன்கள் கிடைப்பதாகவிருந்தது; பிற நாடுகள் வலுவான பூர்பூன் அரசமரபு ஐரோப்பிய நிலைத்தன்மைக்கு அச்சுறுத்தலாக எண்ணினர்.
# எசுப்பானிய மரபுரிமைப் போர்

## போர் மேலோட்டம்

லூயி XIV தனது பேரன் எசுப்பானிய அரியணையில் ஏறுவதை விரும்பினாலும் சில சர்ச்சைக்குரிய சில செயல்களைச் செய்தார்: எசுப்பானிய நெதர்லாந்திற்கு தனது துருப்புக்களை அனுப்பினார் (இது பிரான்சிற்கும் டச்சுக் குடியரசிற்கும் இடையே நடுநிலை பகுதியாக இருந்து வந்தது); எசுப்பானிய அமெரிக்க வணிகத்தில் ஆங்கிலேய, டச்சு வணிகர்களை விட ஆதிக்கம் செலுத்தலானார்; பிலிப்பின் பிரான்சு வாரிசுரிமையை நீக்க மறுத்தார் - இதனால் பின்னாளில் பிரான்சும் எசுப்பானியாவும் ஒரே மன்னராட்சியில் வலிமையான பேரரசாக விளங்கும் வாய்ப்பை ஏற்படுத்தினார். பதினான்காம் லூயியின் வளரும் ஓங்குபண்பை தடுக்க இங்கிலாந்து, இடச்சுக் குடியரசு, ஆத்திரியா – இவர்களுடன் புனித உரோமைப் பேரரசும் – இணைந்து பெரும் கூட்டணியை (1701) நிறுவின. இக்கூட்டணி புனித உரோமைப் பேரரசின் அரசர் லியோபோல்டின் கோரிக்கையை ஏற்று அவரது இரண்டாம் மகன், பெரும் கோமகன் சார்லசை முழுமையான எசுப்பானியாவின் அரசராக்க ஆதரவளித்தது. ஆப்சுபர்கு வாரிசை ஆதரிப்பதன் மூலம் பிரான்சின் அதிகாரத்தை மட்டுப்படுத்தவும் தங்கள் ஆட்பகுதி, அரசவம்ச பாதுகாப்பை உறுதி செய்யவும் இரண்டாம் சார்லசு காலத்தில் தங்கள் பெற்ற வணிக வாய்ப்புகளை மீட்கவும் வளர்க்கவும் எண்ணினர். ஆத்திரியக் கூட்டணிக்கு உதவியிருக்கக்கூடிய உருசியர்கள் சுவீடனுடன் மற்றொரு பெரும் போரில் ஈடுபட்டிருந்தனர்.  
ஆங்கிலேயர்களும் டச்சு,ஆத்திரேயர்களும் மே 1702 அன்று முறையாக போர் அறிவிப்பை வெளியிட்டனர். 1708இல் மார்ல்பரோ பிரபுவும் சவாய் இளவரசரும் எசுப்பானிய நெதர்லாந்திலும் இத்தாலியிலும் வெற்றி கண்டனர். பதினான்காம் லூயியின் ஆதரவாளர் பவேரியா தோல்வியடைந்தது. பிரான்சு கைப்பற்றப்பட்டு தோல்வியுறும் தறுவாயில் கூட்டணி ஒற்றுமை முறிந்தது. எசுப்பானியாவில் பெரும் கூட்டணி தனது தோல்வியை தழுவியது. போர் இழப்புகள் கூடிவர, இலக்குகளில் ஒத்திசைவில்லாத நிலையில் 1710இல் பெரிய பிரித்தானியாவில் ஆட்சிக்கு வந்த டோரிகள் போரை முடிவுக்கு கொண்டுவருவதாக வாக்களித்திருந்தனர். பிரான்சிய, பிரித்தானியா அமைச்சர்கள் அமைதிக்கான உரையாடல்களை துவங்கினர்; 1712இல் பிரித்தானியா போரை நிறுத்தியது. டச்சு, ஆத்திரியா, செருமன் நாடுகள் தங்கள் நிலைகளை வலுவாக்க முயன்றபோதும் மார்ஷல் வில்லர்சால் தோற்கடிக்கப்பட்டதால் ஆங்கில-பிரான்சிய பேரத்தை ஏற்க வேண்டியதாயிற்று. உத்ரெக்ட் உடன்பாடு (1713) மற்றும் இராசுடாடு உடன்பாடுகளின்படி (1714) எசுப்பானியப் பேரரசு பெரிய, சிறிய நாடுகளிடையே பிரிக்கப்பட்டது. ஆத்திரியாவிற்கு எசுப்பானியாவின் முன்னாள் ஆட்புலங்களில் பெரும்பான்மையானவை கிடைத்தது; ஆனால் ஆன்ஷூ பிரபு எசுப்பானிய மூவலந்தீவையும் எசுப்பானிய அமெரிக்காவையும் தக்க வைத்துக் கொண்டார்; தனது பிரான்சு முடியரிமையைத் துறந்தார். எசுப்பானியாவின் ஐந்தாம் சார்லசாக முடி சூட்டிக் கொண்டார். ஐரோப்பிய அதிகாரநிலை உறுதி செய்யப்பட்டது.
# நிலவேளை

**நிலவேளை**, **;nfvtyr**, **தைவேளை** (*Cleome gynandra* ) வெப்ப மண்டல காடுகளில் காணப்படுகிறது. இத்தாவரம் ஆப்பிரிக்காவை பூர்வீகமாகக்கொண்டது. இது ஒரு பூக்கும் தாவரம் ஆகும். 25 செ.மீ முதல் 60 செ.மீ வரை வளரும் தன்மைகொண்டது. இதன் ஒவ்வொரு கிளையிலும் 3 அல்லது 5 இலைகள் அமைந்துள்ளன. இதன் பூக்கள் வெள்ளையும், சிவப்பும் கலந்த கலவையாக உள்ளன. இதன் விதைகள் பழுப்பு நிறத்தில் காணப்படுகின்றன. இது ஒரு மூலிகைத்தாவரம் ஆகும்.
# நிலவேளை

## பெயர்

இத்தாவரமானது வேளை, நல்வேளை, அசகண்டர் ஆகிய பெயர்களைக் கொண்டது. இதன் மலர்கள் பகல் வேளையில் சிறிது தலை குனிந்திருக்கும், மாலை வேளையில் பிரகாசமாக மலர்ந்து சிரிக்கும். இதை வைத்து முற்காலத்தில் மாலை வேளையை மக்கள் அறிந்துகொள்வார்கள் என்பதால், ‘வேளை’ என்ற பெயர் உருவாகியிருக்கிறது. நல்ல மருந்தாகச் செயல்படுவதால், ‘நல்’ என்ற அடைமொழி சேர்ந்து ‘நல்வேளை’ என அழைக்கப்படுகிறது.
# நிலவேளை

## விளக்கம்

இது ஓராண்டு வளரும் செடி வகையாகும். இத்தாவரம் முழுவதும் பிசுபிசுப்பான ரோம வளரிகள் காணப்படும். நீள் முட்டை வடிவில் ஐந்து சிற்றிலைகளைக் கொண்டிருக்கும்.
# பிஞ்சூர் தோட்டம்

**பிஞ்சூர் தோட்டம்** அல்லது **யதவீந்திர தோட்டம்** (Pinjore Gardens / Yadavindra Garden) இந்தியாவின் அரியானா மாநிலத்தின் பஞ்சகுல மாவட்டத்தில் பிஞ்சூர் கிராமத்தில் அமைந்துள்ளது. இத்தோட்டம் மொகலாயர் தோட்டக் கலைக்கு எடுத்துக்காட்டாக விளங்குகிறது. நூறு ஏக்கர் பரப்பளவு கொண்ட பிஞ்சூர் தோட்டத்தை பாட்டியாலா அரச குல மன்னர்களால் மறுசீரமைக்கப்பட்டது. இத்தோட்டம் காலை ஏழு மணி முதல் இரவு பத்து மணி வரை பார்வையாளர்களுக்காக திறந்து வைக்கப்படுகிறது.  
இத்தோட்டம் சண்டிகரிலிருந்து 22&nbsp;கி.மீ. தொலைவில் அம்பாலா - சிம்லா நெடுஞ்சாலையில் பிஞ்சூர் கிராமத்தில் அமைந்துள்ளது.  
17-ஆம் நூற்றாண்டில் மொகலாயப் பேரரசர் அவுரங்கசீப்பால் ஆதரித்து வளர்க்கப்பட்ட *நவாப் பிதாய் கான்* என்ற வல்லுனரால் இத்தோட்டம் வடிவமைக்கப்பட்டது.  
பாட்டியாலா நாட்டின் மன்னராக இருந்த *யதவீந்திர சிங்* நினைவைப் போற்றும் விதமாக, பாழாகிப் போயிருந்த பிஞ்சூர் தோட்டத்தை சீரமைத்து **யதவீந்திர தோட்டம்** எனப் பெயர் மாற்றம் செய்யப்பட்டது.
# பிஞ்சூர் தோட்டம்

## அமைப்பு

தற்போதைய யதவீந்திரா தோட்டம் ஏழு அடுக்கு வரிசைகளுடன் கூடியது. உயரமான முதல் அடுக்கு வரிசையின் நுழைவாயிலில் இராசஸ்தான் - மொகலாயர் பாணியில் கட்டப்பட்ட *சிஷ் மகால்* என்ற பெரிய கண்ணாடி அரண்மனையும், இரண்டாவது அடுக்கு வரிசையில் சிவப்பு வண்னம் தீட்டப்பட்ட செங்கோட்டை அரண்மனையும், மூன்றாவது அடுக்கு வரிசையில் சைப்பிரஸ் மரங்கள், அடர்ந்த பூச்செடிகளின் வரிசைகள் மற்றும் பழத்தோட்டங்களைக் கொண்டுள்ளது. நான்காவது அடுக்கு வரிசையில் நீர் அரண்மனையும் (palace of water), சதுர வடிவ நீரூற்றுகளும், இளைப்பாற நீண்ட கல் படுக்கைகளும் உள்ளது. ஐந்தாவது அடுக்கு வரிசையில் மரத்தோட்டங்கள் கொண்டுள்ளது. இறுதியாக தாழ்வாக உள்ள வரிசையில் வட்ட வடிவ அரங்கம் அமைந்துள்ளது. அதனருகில் ஒரு சிறிய விலங்குக் காட்சிச்சாலை உள்ளது.
# பிஞ்சூர் தோட்டம்

## போக்குவரத்து

பஞ்சாப் மற்றும் ஹரியானா மாநிலங்களின் தலைநகரான சண்டிகரிலிருந்து இருபது கிலோ மீட்டர் தொலைவில் உள்ள பிஞ்சூர் தோட்டத்திற்குச் செல்ல பேருந்து, தொடருந்து வசதிகள் உள்ளது. கல்கா தொடருந்து நிலையத்திலிருந்து ஐந்து கிலோ மீட்டர் தொலைவில் உள்ளது.
# ருத்தேனியம் ஐம்புளோரைடு

**ருத்தேனியம் ஐம்புளோரைடு** *(Ruthenium pentafluoride)* என்பது RuF<sub>5</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஆவியாகக்கூடிய திண்மமான இசேர்மம் பச்சை நிறத்துடன் அரிதாகக் காணப்படுகிறது. ருத்தேனியம் மற்றும் புளோரின் ஆகிய இரு தனிமங்கள் மட்டும் இணைந்து உருவாகும் இரட்டைப் புளோரைடு வகைச் சேர்மத்திற்கு இதுவொரு எடுத்துக்காட்டாகும். நீராற்பகுத்தல் வினைகளால் இச்சேர்மம் எளிதாகத் தூண்டப்படுகிறது. பிளாட்டினம் ஐம்புளோரைடு போன்ற Ru<sub>4</sub>F<sub>20</sub> நாற்படியாலான சமகட்டமைப்புடைய கட்டமைப்பை ருத்தேனியம் ஐம்புளோரைடும் பெற்றுள்ளது. நாற்படிகளுக்குள் உள்ள ஒவ்வொரு ருத்தேனியமும் எண்முக மூலக்கூற்று வடிவத்துடன் இரண்டு புளோரைடு ஈந்தணைவிப் பாலங்களுடன் அமைந்துள்ளன
# பென்சோடிரையீன்

**பென்சோடிரையீன்** *(Benzotriyne)* அல்லது வளைய[6] கார்பன் (cyclo[6]carbon) என்பது ஒரு கற்பிதநிலை வேதிச் சேர்மம் ஆகும். கார்பனின் புறவேற்றுமை வடிவமான இதன் மூலக்கூற்று வாய்ப்பாடு C6 ஆகும். இம்மூலக்கூறானது ஆறு கார்பன் அணுக்களால் ஆன ஒரு வளையம் ஆகும். ஒவ்வொரு கார்பன் அணுவும் ஒன்று விட்டு ஒன்றாக முப்பிணைப்பு மற்றும் ஒற்றை பிணைப்புகளுடன் அல்லது இரட்டைப் பிணைப்புகளுடன் இணைந்துள்ளன. எனவே இது வளைய[n] கார்பன் குடும்பத்தில் ஒரு சாத்தியமான ஆற்றல்மிகு உறுப்பினராகக் கருதப்படுகிறது.  
பென்சோடிரையீனை தொகுப்பு முறையில் தயாரிக்க சில முயற்சிகள் மேற்கொள்ளப்பட்டன. உலோக நீரிலிகளை காற்றில்லா வெப்பமூட்டம் முறையில் வினைப்படுத்துதல் ஒரு உதாரணமாகும். ஆனால் 2011 ஆம் ஆண்டு வரையில் இம்முயற்சியில் வெற்றி காண இயலவில்லை.
# குருச்சேத்திர மாவட்டம்

**குருச்சேத்திர மாவட்டம்** (Kurukshetra district) (இந்தி:कुरुक्षेत्र जिला)
வட இந்தியாவின் அரியானா மாநிலத்தின்
இருபத்து ஒன்று மாவட்டங்களில்
ஒன்றாகும். இந்த மாவட்டத்தின் நிர்வாகத் தலைமையிட நகரம் குருச்சேத்திரம் ஆகும்.
# குருச்சேத்திர மாவட்டம்

## இந்து தொன்மவியல்

சந்திர குல மன்னர் குரு என்பவர் இவ்விடத்தில் தவமிருந்ததாக கூறுவர்.
குருச்சேத்திரம் என்பதற்கு குருக்களின் நாடு என்பவர்.  
இம்மாவட்டத்தின் குருச்சேத்திரம் என்ற இடத்தில் பாண்டவர்களுக்கும் - கௌரவர்களுக்கும் போர் நடந்ததாக வியாசரின் மகாபாரதம் காவியம் கூறுகிறது. மேலும் இதே இடத்தில் ஸ்ரீகிருஷ்ணர் அருச்சுனனுக்கு பகவத் கீதை அருளியதாக கருதப்படுகிறது.
# குருச்சேத்திர மாவட்டம்

## மாவட்ட வரலாறு

அரியானாவின் கர்னால் மாவட்டத்தின் சில பகுதிகளைக் கொண்டு 1973-ஆம் ஆண்டில் புதிதாக குருச்சேத்திர மாவட்டம் துவக்கப்பட்ட்து.
# குருச்சேத்திர மாவட்டம்

## உட்கோட்டங்கள் & வட்டங்கள்

குருச்சேத்திர மாவட்டம் தானேசுவரம் பெஹொவா என இரண்டு வருவாய் உட்கோட்டங்களைக் கொண்டது. தானேஸ்வரம் உட்கோட்டம் தானேசுவரம் மற்றும் சகாபாத் என இரண்டு வருவாய் வட்டங்களையும், லாத்வா மற்றும் பாபைன் என இரண்டு துணை வட்டங்களையும் கொண்டது.
பெகாவா உட்கோட்டம் பெகாவா வருவாய் வட்டமும், இஸ்மாயில்பாத் என துணை வட்டமும் கொண்டது.
பஞ்சாப்பை ஒட்டி அமைந்த இம்மாவட்டத்தில் சீக்கிய மக்கள் தொகை கணிசமாக கொண்டுள்ளது.
# குருச்சேத்திர மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி 1,530 சதுர கிலோ மீட்டர் பரப்பளவு கொண்ட இம்மாநிலத்தின் மொத்த மக்கள் தொகை 964,655 ஆக உள்ளது. கடந்த பத்தாண்டுகளில் (2001 - 2011) மக்கள் தொகை வளர்ச்சி விகிதம் ஆக 16.86% உயர்துள்ளது. மக்கள் தொகையில் ஆண்கள்
510,976 மற்றும் பெண்கள் 453,679 ஆகவும் உள்ளனர். பாலின விகிதம் ஆயிரம் ஆண்களுக்கு 888 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 630 பேர் வீதம் வாழ்கின்றனர். இம்மாநிலத்தின் சராசரி படிப்பறிவு 76.31% ஆகவும், ஆண்களின் படிப்பறிவு 83.02% ஆகவும், பெண்களின் படிப்பறிவு 68.84% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 116,957 ஆக உள்ளது. நகரப்புற மக்கள் தொகை 28.95% ஆகவும்; கிராமப்புற மக்கள் தொகை 71.05% ஆகவும் உள்ளது.
# குருச்சேத்திர மாவட்டம்

## மக்கள் தொகையியல்

### சமயம்

இம்மாநிலத்தில் இந்து சமயத்தவரின் மக்கள்தொகை 805,175 (83.47 %) ஆகவும், இசுலாமியர் மக்கள்தொகை 15,970 (1.66 %) ஆகவும், கிறித்தவ சமயத்தினரின் மக்கள்தொகை 1,943 (0.20 %) ஆகவும், சமண சமய மக்கள்தொகை 375 (0.04 %) ஆகவும், பௌத்த சமய மக்கள் தொகை 214 (0.02 %) ஆகவும், சீக்கிய சமய மக்கள்தொகை 140,395 (14.55 %) ஆகவும், பிற சமயத்து மக்கள்தொகை 106 (0.01 %) ஆகவும் மற்றும் சமயம் குறிப்பிடாதவர்கள் மக்கள்தொகை 477 (0.05 %) ஆகவும் உள்ளது.
# குருச்சேத்திர மாவட்டம்

## மக்கள் தொகையியல்

### மொழிகள்

இம்மாநிலத்தின் ஆட்சி மொழியான இந்தி மொழி உடன் பஞ்சாபி மற்றும் அரியான்வி போன்ற வட்டார மொழிகளும் பேசப்படுகின்றன.
# குருச்சேத்திர மாவட்டம்

## கல்வி

1956-ஆம் ஆண்டில் நிறுவப்பட்ட குருச்சேத்திர பல்கலைக்கழகம் மற்றும் 1963-ஆம் ஆண்டில் நிறுவப்பட்ட மண்டல பொறியியல் தொழில் நுட்ப நிறுவனம் ஆகியன முக்கிய கல்வி நிறுவனங்களாகும்.
# குருச்சேத்திர மாவட்டம்

## பொருளாதாரம்

வேளாண்மையும் சுற்றுலாத் துறையும் இம்மாவட்டத்தின் முக்கிய பொருளாதார ஆதாரமாக உள்ளன.
# குருச்சேத்திர மாவட்டம்

## பார்க்க வேண்டிய இடங்கள்

- பிரம்மசரோவர்
- குருச்சேத்திரம்
- கிருஷ்ணா அருங்காட்சியகம், மகாபாரத காட்சிகள் கொண்ட அருங்காட்சியகம்
- சோதிசர் அருச்சுனனுக்கு பகவான் ஸ்ரீகிருஷ்ணர் பகவத் கீதை அருளிய இடம்
- பிரம்ம குண்டம், அருச்சுனன் பீஷ்மருக்கு தண்ணீர் தாகம் தீர்க்க, தன் அம்பினால் பூமியை துளைத்து தண்ணீர் உண்டாக்கிய குளம்.
- குருசேத்திர அறிவியல் அருங்காட்சியகம்
- கல்பனா சாவ்லா நினைவு கோளரங்கம்
- பிர்லா மந்திர்
# வட்ட நாற்கரங்களின் ஜப்பானியத் தேற்றம்

வடிவவியலில் **வட்ட நாற்கரங்களின் ஜப்பானியத் தேற்றப்படி** (*Japanese theorem for cyclic quadrilaterals*), ஒரு வட்ட நாற்கரத்தினுள் அமையும் முக்கோணங்களின் உள்வட்ட மையங்கள் ஒரு செவ்வகத்தை உருவாக்கும்.  
ஏதாவதொரு வட்ட நாற்கரத்தை அதன் மூலைவிட்டங்களைக் கொண்டு முக்கோணங்களாகப் பிரித்தால் நான்கு முக்கோணங்கள் கிடைக்கும். அந்நான்கு முக்கோணங்களின் உள்வட்ட மையங்களும் ஒரு செவ்வகத்தை அமைக்கும்.  
ஒரு வட்ட நாற்கரம். , , , நான்கும் முறையே , , , முக்கோணங்களின் உள்வட்ட மையங்களெனில், , , , புள்ளிகளை இணைக்கக் கிடைக்கும் நாற்கரம் ஒரு செவ்வகமாகும்.
# வட்ட நாற்கரங்களின் ஜப்பானியத் தேற்றம்

## இதனையும் காண்க

- கார்னோ தேற்றம்
# ஜிந்து மாவட்டம்

**ஜிந்து மாவட்டம்** வட இந்தியாவின் அரியானா மாநிலத்தின்
இருபத்து ஒன்று மாவட்டங்களில்
ஒன்றாகும். இந்த மாவட்டத்தின் நிர்வாகத் தலைமையிட நகரம் ஜிந்து ஆகும். ஹிசார் கோட்டத்தில் உள்ள இம்மாவட்டம் 1966-ஆம் ஆண்டில் துவக்கப்பட்டது.
# ஜிந்து மாவட்டம்

## உட்கோட்டங்களும் மாவட்டங்களும்

ஜிந்து மாவட்டம் மூன்று ஜிந்து, நர்வானா மற்றும் சபிதேன் என மூன்று வருவாய் உட்கோட்டங்களும், 1. ஜிந்து 2. ஜுலானா 3. நர்வானா 4. சபிதோன் என நான்கு வருவாய் வட்டங்களையும் கொண்டது.
# ஜிந்து மாவட்டம்

## அரசியல்

இம்மாவட்டம் ஜிந்து, ஜுலானா, சபிதேன், உச்சனா கலான் மற்றும் நர்வானா என ஐந்து சட்டமன்ற தொகுதிகளையும், இம்மாவட்டத்தின் பகுதிகள் ஹிசார், சோனிபட் மற்றும் சிர்சா நாடாளுமன்ற மக்களவைத் தொகுதிகளில் உள்ளது.
# ஜிந்து மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி ஜிந்து மாவட்டத்தின் மொத்த மக்கள் தொகை 1,334,152 ஆக உள்ளது. கிராமப்புறங்களில் 77.10% மக்களும், நகரப்புறங்களில் 22.90% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 12.13% ஆக உயர்ந்துள்ளது. மக்கள் தொகையில் 713,006 ஆண்களும் மற்றும் 621,146 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 871 வீதம் உள்ளனர். 2,702 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 494 மக்கள் வாழ்கின்றனர். இம்மாநிலத்தின் சராசரி படிப்பறிவு 71.44 ஆகவும், ஆண்களின் படிப்பறிவு 80.81 ஆகவும், பெண்களின் படிப்பறிவு 60.76 ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 168,554 ஆக உள்ளது.
# ஜிந்து மாவட்டம்

## மக்கள் தொகையியல்

### சமயம்

இம்மாநிலத்தில் இந்து சமயத்தவரின் மக்கள் தொகை 1,276,669 (95.69 %) ஆகவும் இசுலாமிய சமய மக்கள் தொகை 23,016 (1.73 %) ஆகவும், கிறித்தவ சமயத்தினரின் மக்கள் தொகை 889 (0.07 %) ஆகவும், சமண சமய மக்கள் தொகை 2,594 (0.19 %) ஆகவும், பௌத்த சமய மக்கள் தொகை 172 (0.01 %) ஆகவும், சீக்கிய சமய மக்கள் தொகை 29,103 ஆகவும் (2.18 %) பிற சமயத்து மக்கள் தொகை 56 (0.00 %) ஆகவும் மற்றும் சமயம் குறிப்பிடாதவர்கள் மக்கள் தொகை 1,653 (0.12 %) ஆகவும் உள்ளது.
# ஜிந்து மாவட்டம்

## மக்கள் தொகையியல்

### மொழிகள்

இம்மாநிலத்தின் ஆட்சி மொழியான இந்தி மொழியுடன், பஞ்சாபி மொழி மற்றும் வட்டார மொழிகளும் பேசப்படுகிறது.
# ஜிந்து மாவட்டம்

## பொருளாதாரம்

வேளாண்மைத் தொழிலே இம்மாவட்டத்தின் முக்கிய பொருளாதார ஆதாரமாக உள்ளது.
# காஞ்சிபுரம் உற்றுக்கேட்ட முத்தீசர் கோயில்

**காஞ்சிபுரம் உற்றுக்கேட்ட முத்தீசர் கோயில்** என அறியப்படும் இது, காஞ்சியிலுள்ள ஒரு சிவன் கோயில் ஆகும். மேலும், இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளன.
# காஞ்சிபுரம் உற்றுக்கேட்ட முத்தீசர் கோயில்

## தல வரலாறு

இங்கு வந்து நின்று திருமேற்றளிநாதரை திருஞானசம்பந்தர் பாடியபோது, இறைவனார் அப்பாடல்களில் மயங்கி, அருகாமையிலிருந்து கேட்பதற்காக சற்றமுன்னால் வந்து அங்கிருந்து அப்பாடல்களை உற்றுக்கேட்டு இன்புற்றாராம். இதன் காரணமாகவே இச்சந்நிதி "உற்றுகேட்ட முத்தீசர்" என்று வழங்குகிறது.
# காஞ்சிபுரம் உற்றுக்கேட்ட முத்தீசர் கோயில்

## தல விளக்கம்

மூலத்திருமேனி திருமேற்றளிக் கோபுரத்தை நோக்கியவாறு கைகளைக் குவித்து வணங்கும் நிலையில் நின்ற கோலத்தில் உள்ளது. உற்சவத் திருமேனி ; வலக்கை சுட்டிய விரலுடன் இடக்கையில் பொற்கிண்ணம் ஏந்திய நிலையில் பக்கத்தில் உள்ளது இத்தெருவின் நடுவில் இடப்பால் ‘**உற்றுக்கேட்ட முத்தீசர்**’ ஆலயம் உள்ளது. ஞானசம்பந்தர் பாடியபோது சிவபெருமான் அருகில் இருந்து கேட்பதற்காக இங்கு அமர்ந்ததாகவும் - கேட்டதாகவும் வரலாறு. வீதியின் மேற்கோடியில் திருமேற்றளிக் கோயில் உள்ளது.
# காஞ்சிபுரம் உற்றுக்கேட்ட முத்தீசர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் பிள்ளையார்பாளையம் திருமேற்றளித் தெருவில் நடுவில் இடப்பால் ‘உற்றுக்கேட்ட முத்தீசர்’ கோவில் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் மேற்கு திசையில், காஞ்சிபுரம் திருமேற்றளீசுவரர் கோயிலின் கிழக்கு திசையில் இக்கோவில் அமைந்துள்ளது.
# காஞ்சிபுரம் உற்றுக்கேட்ட முத்தீசர் கோயில்

## இவற்றையும் காண்க

- காஞ்சிபுரம் முத்தீசுவரர் கோயில் (முத்தீசம்) (கம்மாளத் தெரு)
- காஞ்சிபுரம் முத்தீசுவரர் கோயில் (கருடேசம்) (காந்தி சாலை)
# பானிபத் மாவட்டம்

**பானிபட் மாவட்டம்** (Panipat district) (இந்தி:|पानीपत जिला}}) வட இந்தியாவின் அரியானா மாநிலத்தின்
இருபத்து ஒன்று மாவட்டங்களில்
ஒன்றாகும். இந்த மாவட்டத்தின் நிர்வாகத் தலைமையிட நகரம் பானிபட் ஆகும். ஹிசார் கோட்டத்தில் உள்ள இம்மாவட்டம் 1966-ஆம் ஆண்டில் துவக்கப்பட்டது
# பானிபத் மாவட்டம்

## மத்திய கால வரலாறு

இம்மாவட்டத்தின் பானிபட் எனுமிடத்தில் முதலாம் பானிபட் போர், இரண்டாம் பானிபட் போர் மற்றும் மூன்றாம் பானிபட் போர்கள் நடைபெற்றதன் மூலம் இந்தியத் துணைக்கண்டத்தில் மொகலாயர் ஆட்சி வேறூன்றியது.
# பானிபத் மாவட்டம்

## வரலாறு

கர்னால் மாவட்டத்தின் சில பகுதிகளைக் கொண்டு 1 நவம்பர் 1989-ஆம் ஆண்டில் பானிபட் மாவட்டம் புதிதாக துவக்கப்பட்டது.
24 சூலை 1991-ஆம் ஆண்டில் மீண்டும் கர்னால் மாவட்டத்துடன் இணைக்கப்பட்ட்து.
பின்பு சூலை 1991-ஆம் ஆண்டில் மீண்டும் பானிபட் மாவட்டம் புதிதாக இயங்கத் தொடங்கியது.
# பானிபத் மாவட்டம்

## உட்கோட்டங்களும் வருவாய் வட்டங்களும்

பானிபட் மாவட்டம் பானிபட், சமல்கா என இரண்டு கோட்டங்களும்; பானிபட், சமல்கா மற்றும் இஸ்ரான என மூன்று வருவாய் வட்டங்களும் கொண்டது.
# பானிபத் மாவட்டம்

## அரசியல்

இந்த மாவட்டம் பானிபட் மாவட்டம், பானிபட் கிராமப்புறம், பானிபட் நகரப்புறம் மற்றும் இஸ்ரானா, சமல்கா என நான்கு சட்டமன்ற தொகுதிகளை கொண்டுள்ளது. கர்னால் நாடாளுமன்ற மக்களவைத் தொகுதியில் பானிபட் மாவட்டம் உள்ளது.
# பானிபத் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி பானிபட் மாவட்டத்தின் மொத்த மக்கள் தொகை ஆக 1,205,437 உள்ளது. கிராமப்புறங்களில் 53.95% மக்களும்; நகரப்புறங்களில் 56.05% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 24.60% ஆக உயர்ந்துள்ளது. மக்கள் தொகையில் 646,857 ஆண்களும் மற்றும் 558,580 பெண்களும் உள்ளனர். பாலின விகிதம் ஆயிரம் ஆண்களுக்கு 864 பெண்கள் வீதம் உள்ளனர். 1,268 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 951 மக்கள் வாழ்கின்றனர். இம்மாநிலத்தின் சராசரி படிப்பறிவு 75.94% ஆகவும், ஆண்களின் படிப்பறிவு 83.71% ஆகவும், பெண்களின் படிப்பறிவு 67.00% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 169,662 ஆக உள்ளது.
# பானிபத் மாவட்டம்

## மக்கள் தொகையியல்

### சமயம்

இம்மாநிலத்தில் இந்து சமயத்தவரின் மக்கள் தொகை 1,083,936 (89.92 %) ஆகவும், இசுலாமிய சமய மக்கள் தொகை 86,622 (7.19 %) ஆகவும், கிறித்தவ சமயத்தினரின் மக்கள் தொகை 2,261 (0.19 %) ஆகவும், சமண சமய மக்கள் தொகை 4,647 (0.39 %) ஆகவும், பௌத்த சமய மக்கள் தொகை 289 (0.02 %) ஆகவும், சீக்கிய சமய மக்கள் தொகை 25,064 (2.08 %) ஆகவும், பிற சமயத்து மக்கள் தொகை 99 (0.01 %) ஆகவும் மற்றும் சமயம் குறிப்பிடாதவர்கள் மக்கள் தொகை 2,519 (0.21 %) ஆகவும் உள்ளது.
# பானிபத் மாவட்டம்

## மக்கள் தொகையியல்

### மொழிகள்

இம்மாநிலத்தின் ஆட்சி மொழியான இந்தி மொழியுடன், உருது, பஞ்சாபி மற்றும் வட்டார மொழிகளும் பேசப்படுகிறது.
# இரும்பு(III) சல்பைடு

பெர்ரிக் சல்பைடு  
இருயிரும்பு முச்சல்பைடு
|Section1=
|Section2=
ஐதரோ குளோரிக் அமிலத்துடன் சேர்ந்து பெர்ரசு குளோரைடு, ஐதரசன் சல்பைடு மற்றும் கந்தகம் என சிதைவடைகிறது.:  
: Fe<sub>2</sub>S<sub>3</sub> + 4 HCl → 2 FeCl<sub>2 </sub>+ 2 H<sub>2</sub>S↑ + S↓
# பீனைலார்சின் ஆக்சைடு

**பீனைலார்சின் ஆக்சைடு** *(Phenylarsine oxide)* என்பது ஒரு கரிம உலோகச் சேர்மமாகும். இதனுடைய மூலக்கூற்று கட்டமைப்பு C6H5–As=O ஆகும். மையத்தில் உள்ள ஆர்சனிக் அணுவுடன் ஒரு பீனைல் தொகுதியும் ஓர் ஆக்சிசன் அணுவும் பிணைக்கப்பட்டுள்ளன.கரிமச்சேர்மங்களைப் பொருத்தவரை ஆர்சனிக் அணுக்கள் தயோல்களில் உள்ள கந்தக அணுக்கள் மீது உயர்நாட்டம் கொண்டவையாக இருக்கும். மிகக்குறிப்பாக, புரதம் கட்டமைப்புகளில் உள்ள விசினைல் சைசுடீன் எச்சங்களுடன் சேர்ந்து நிலைப்புத் தன்மை கொண்ட அணைவுச் சேர்மங்களாக உருவாகின்றன. இவ்விளைவு, ஈதல் தொகுதி-ஏற்பி பிணைப்பு ஆய்வுகளை மேற்கொள்வதில் மிகுந்த பயனளிப்பதாக உள்ளது. . நிறச்சாரல் படிவுமுறைப் பிரிகையில், பீனைலார்சின் ஆக்சைடின், பிசினின் மீதான இயக்கத்தைத் தடுப்பதிலும் இந்த பிணைப்பு ஈர்ப்பு மிகுந்த பயனுள்ளதாக இருக்கிறது. ஒற்றை சைசுடீன் எச்சங்களை விட அல்லது சைசுடீன் ( இணை சைசுடீன் எச்சங்கள் – இருசல்பைடு பாலம்) விசினைல் சைசுடீன் அமைப்புகளுக்கு இச்சேர்மம் உயர் தெரிவுத்திறம் மிக்கதாக விளங்குகிறது.
# சூரத் - ஜாம்நகர் இன்டர்சிட்டி விரைவுவண்டி

**19059/19060 சூரத் - ஜாம்நகர் இன்டர்சிட்டி விரைவுவண்டி**, இந்திய இரயில்வே இயக்கும் விரைவுவண்டியாகும். இது சூரத்தில் இருந்து கிளம்பி ஜாம்நகர் வரை சென்று திரும்பும்.
# சூரத் - ஜாம்நகர் இன்டர்சிட்டி விரைவுவண்டி

## நிறுத்தங்கள்

இந்த வண்டி கீழ்க்காணும் இடங்களில் நிற்கும்.
- ஜாம்நகர்
- நாடியாத்
- ஆனந்து
- வடோதரா
- மியாகாம் கர்ஜன்,
- பரூச்
- அங்கலேஷ்வர்
- கோசாமா
- கிம்
- சூரத்  
- மகேமதாவாத், கேடா ரோடு ஆகிய நிறுத்தங்களிலும் வண்டி நின்று செல்லும் என இரயில்வே அமைச்சகத்தின் புதிய அறிவிப்பில் தெரியவந்துள்ளது.
# பிலாய் பவர் ஹவுஸ் தொடருந்து நிலையம்

**பிலாய் பவர் ஹவுஸ் தொடருந்து நிலையம்**, இந்திய மாநிலமான சத்தீஸ்கரின் துர்க் மாவட்டத்தில் உள்ள பிலாய் நகரத்தில் அமைந்துள்ளது.
# பிலாய் பவர் ஹவுஸ் தொடருந்து நிலையம்

## நிற்கும் வண்டிகள்

- துர்க் - அம்பிகாபூர் விரைவுவண்டி
- சிவநாத் விரைவுவண்டி
- சாரநாத் விரைவுவண்டி
- பிலாஸ்பூர் - பிகானேர் விரைவுவண்டி
- புரி - அகமதாபாத் விரைவுவண்டி
- சத்தீஸ்கர் எக்ஸ்பிரஸ்
- புரி - துர்க் விரைவுவண்டி
- ஹவுரா - அகமதாபாத் அதிவிரைவுவண்டி
- அமர்காண்டாக் எக்ஸ்பிரஸ்
# தனித்தொகுதி

**தனித்தொகுதி** என்பது சட்டமன்றத்துக்கோ, நாடாளுமன்றத்துக்கோ அல்லது உள்ளாட்சி அமைப்புகளுக்கோ நடக்கும் தேர்தல்களில், சில குறிப்பிட்ட தொகுதிகள் தாழ்த்தபட்ட மக்களுக்கோ அல்லது பழங்குடியின மக்களுக்கோ ஒதுக்கப்பட்டு, அத்தொகுதியில் அவர்கள் மட்டுமே போட்டியிட ஒதுக்கப்பட்ட தொகுதிகளே தனித்தொகுதிகள் ஆகும்.
# தனித்தொகுதி

## ஆங்கிலேயர் ஆட்சிக்காலத்தில்

1919 - ஆண்டு பிரித்தானி இந்தியாவில், இயற்றப்பட்ட அரசியல் யாப்பில் இந்தியாவின் ஆட்சியதிகாரத்தில் இந்தியர்களும் பங்கேற்கலாம் என்ற வாய்ப்பை பிரித்தானிய அரசு தந்தது. இதை இரட்டை ஆட்சிமுறை என்பர். இதன்படி 1920இல் சென்னை மாகாணத்தின் முதல் தேர்தல் நடந்தது. இத்தேர்தலில் சட்டமன்றத்துக்கு 98 பேர் தேர்வானார்கள். இவர்கள் அல்லாது 29 நியமன உறுப்பினர்கள் ஆங்கிலேய ஆளுநரால் நியமிக்கப்பட்டனர், இந்த நியமன உறுப்பினர்களில் தலித் மக்களுக்கு 5 இடங்கள் ஒதுக்கப்பட்டன. வயது வந்தோர் அனைவரும் வாக்குரிமை பெற்றிருக்கவில்லை. ஒருவரின் சொத்து மதிப்பு அல்லது அவர் கட்டியுள்ள சொத்து வரியைப் பொறுத்தே வாக்குரிமை அளிக்கப்பட்டது.
# தனித்தொகுதி

## பூனா ஒப்பந்தம்

1932 - வட்ட மேஜை மாநாடுகளுக்குப்பின், அம்பேத்கரின் முயற்சியின் விளைவாக பிரித்தானிய அரசு ‘வகுப்புவாரிப் பிரதிநிதித்துவத்துக்கான ஆணை’யை 1932 ஆகஸ்ட் 16இல் வெளியிட்டது. இதன்படி இந்திய அளவில் 71 இடங்கள் தலித்துகளுக்கு ஒதுக்கப்பட்டன. இஸ்லாமியர்களுக்கும், சீக்கியர்களுக்கும் தரப்பட்ட இரட்டை வாக்குரிமை தலித்துகளுக்கும் நீட்டிக்கப்பட்டது. இதன்படி, தலித்துகள் தங்களின் சாதியைச் சேர்ந்த வேட்பாளருக்கு ஒரு வாக்கும், பொதுத்தொகுதி வேட்பாளருக்கு ஒரு வாக்கும் போடலாம் என்பது இதில் உள்ள சிறப்பு. தலித்துகளுக்கு இரட்டை வாக்குரிமை தரும் திட்டத்தை காந்தி கடுமையாக எதிர்த்தார். “தாழ்த்தப்பட்ட வகுப்பைச் சார்ந்த உறுப்பினரை தாழ்த்தப்பட்ட மக்கள் மட்டுமே கூடித் தேர்ந்தெடுக்கும் முறையானது, சமூக இணக்கத்துக்கு மாறாக, சமூகப் பிளவுக்கே வழிவகுக்கும்” என்று காந்தி செப்டம்பர் 18, 1932 இல் சாகும் வரை உண்ணாவிரதம் போராட்டம் நடத்தினார். காந்தியின் உண்ணாவிரதத்தைத் தொடர்ந்து, அம்பேத்கருடனான பேச்சுவார்த்தை நடந்தது. சமரச ஏற்பாடாக பூனா ஒப்பந்தம் ஏற்பட்டது. இதில், இரட்டை வாக்குரிமைக்கு பதிலாக தொகுதிகளின் எண்ணிக்கை இரட்டிப்பாகி 148 இடங்களானது.
1935 - பிரிட்டிசாரின் புதிய அரசியல் யாப்பு வந்தது. அதன்படி அதுவரை நடப்பில் இருந்த இரட்டை ஆட்சிமுறை ஒழிக்கப்பட்டு மாநிலசுயாட்சி முறை ஏற்படுத்தப்பட்டது. இவ்வாறு நடத்தப்பட்ட முதல் தேர்தல் 1937இல் நடந்தது. இதில் 18% தலித்துகளுக்கு இடஒதுக்கீடு அறிவிக்கப்பட்டது.
# தனித்தொகுதி

## விடுதலைக்குப்பின்

விடுதலைக்குப்பின் 1950இல் வயது வந்த எல்லோருக்கும் வாக்குரிமை தரும் ஜனநாயக நாடாக இந்தியா மலர்ந்து,
1951-1952 ஆண்டு சுதந்திர இந்தியாவின் முதல் பொதுத்தேர்தல் நடந்தது. மொத்த நாடாளுமன்றத் தொகுதிகள்: 489. இதில் தலித்துகள் மற்றும் பழங்குடிகளுக்கான ஒதுக்கீடு 94 ஆகும். இந்த ஒதுக்கீட்டில் சில தொகுதிகளில் தலித், பழங்குடி வேட்பாளர்கள் மட்டுமே நிற்கும் முறையும் சில தொகுதிகளில் இரட்டை உறுப்பினர் முறையும் - அதாவது ஒரே தொகுதியில் பொது உறுப்பினர் ஒருவர், தலித், பழங்குடி உறுப்பினர் ஒருவர் எனத் தேர்ந்தெடுக்கும் முறையும் என இருவகையாகவும் இருந்தன. இவர்களுக்கான ஓட்டுகளை தலித்துகள், பழங்குடிகள், பொதுப் பிரிவினர் என்று எல்லோருமே அளிப்பார்கள்.
இரட்டை உறுப்பினர் முறையில் குழப்பம் ஏற்படுவதாகக்கூறி 1961 இரட்டை உறுப்பினர் தொகுதி ஒழிக்கப்பட்டது. தனித் தொகுதிகள் இன்றைக்கு உள்ளதுபோல, அதாவது தனித்தொகுதிகளில் தாழ்த்தப்பட்டவர்கள் மட்டுமே தேர்தலில் போட்டியிட முடியும்; அனைத்துத் தரப்பினரும் அவர்களையே தேர்ந்தெடுக்க வேண்டும் என்ற முறை அமலுக்கு வந்தது.
# தனித்தொகுதி

## இந்தியாவில் தற்போது உள்ள தனித்தொகுதிகளின் எண்ணிக்கை

2016 - இந்திய மக்களவையில் உள்ள மொத்த இடங்கள்: 543. இதில் தனித் தொகுதிகள் 131 ஆகும்.
# தனித்தொகுதி

## தமிழ்நாட்டில் தற்போது உள்ள தனித்தொகுதிகள்

தமிழகச் சட்டப்பேரவையில் மொத்தம் உள்ள 235 இடங்கள் இதில் தனித் தொகுதிகள்: 46 ஆகும். இந்த தனித்தொகுதிகளில் பட்டியலில் இனத்தவருக்கு: 44. பழங்குடியினருக்கு: 2 இடங்கள் என ஒதுக்கப்பட்டுள்ளன. தமிழகத்தில் மொத்தம் உள்ள 39 மக்களவைத் தொகுதிகளில் 7 தொகுதிகள் தனித் தொகுதிகள்.
# பெரிய பிரித்தானியாவின் அரசி ஆன்

**ஆன்** (*Anne*, 6 பெப்ரவரி 1665 – 1 ஆகத்து 1714) இங்கிலாந்து, இசுக்காட்லாந்து, அயர்லாந்தின் அரசியாக 8 மார்ச் 1702 அன்று அரியணை ஏறினார். மே 1, 1707இல் ஒன்றிணைப்புச் சட்டங்களின்படி அவரது ஆட்சியின் கீழிருந்த இங்கிலாந்து, இசுக்காட்லாந்து இராச்சியங்கள் இணைந்து, ஒற்றை இறைமையுள்ள நாடாக, பெரிய பிரித்தானியா என அறியப்பட்டது. ஆன் தொடர்ந்து பெரிய பிரித்தானியா மற்றும் அயர்லாந்தின் அரசியாக ஆண்டு வந்தார்.
# பெரிய பிரித்தானியாவின் அரசி ஆன்

## வாழ்க்கை வரலாறு

இரண்டாம் யேம்சுக்கும் (1633-1701) ஆன் ஹைடுக்கும் மகளாக 1665ஆம் ஆண்டு பெப்ரவரி 6இல் பிறந்தார். 1683 சூலை 28 அன்று டென்மார்க்கின் அரசர் பிரெடிரிக்கின் மகனும் இளவரசனுமான ஜார்ஜை (1653-1708) திருமணம் புரிந்தார்.  
1705 மார்ச் 8இல் இங்கிலாந்து, இசுக்கொட்லாந்து, அயர்லாந்து குடியரசு இராச்சியங்களின் அரசியாக முடிசூடினார். 1707 மே 1இல் 'ஒன்றிணைப்புச் சட்டங்களின்படி' இங்கிலாந்து, இசுக்கொட்லாந்து இணைந்த பெரிய பிரித்தானியாவின் அரசியானார்.  
1714 ஆகஸ்டு 1 காலையில் ஆன் அரசி மரணமடைந்தார்.
# பிரித்தானியக் கொடித் தேற்றம்

யூக்ளிடிய வடிவவியலின் **பிரித்தானியக் கொடித் தேற்றப்படி** (*British flag theorem*) *ABCD* செவ்வகத்தின் உட்புறமுள்ள ஒரு புள்ளி *P* எனில், அப்புள்ளியிலிருந்து செவ்வகத்தின் ஒரு சோடி எதிர்முனைகளின் தொலைவுகளின் வர்க்கங்களின் கூடுதலும் மற்றொரு சோடி எதிர்முனைகளின் தொலைவுகளின் வர்க்கங்களின் கூடுதலும் சமமாக இருக்கும்.  
இத்தேற்றத்தின் கூற்றின் சமன்பாட்டு வடிவம்:
: <math>AP^{2}+CP^{2}=BP^{2}+DP^{2}.\,</math>  
செவ்வகத்திற்கு வெளிப்புறமுள்ள புள்ளிகளுக்கும் இத்தேற்றத்தின் கூற்று உண்மையாகும். பொதுவாக, யூக்ளிடிய வெளியிலுள்ள ஏதேனுமொரு புள்ளிக்கும் அவ்வெளியில் உட்பதிந்த எந்தவொரு செவ்வகத்துக்கும் இத்தேற்றம் பொருந்தும். *P* என்ற புள்ளியிலிருந்து ஒரு இணைகரத்தின் ஒவ்வொரு சோடி எதிர் முனைகளுக்குள்ள தொலைவுகளின் வர்க்கங்களின் கூடுதலை ஒப்பிட்டால் அவை சமமாக இருக்காது. அக்கூடுதல்களின் வித்தியாசம் இணைகரத்தின் வடிவமைப்பை மட்டுமே சார்ந்திருக்கும். *P* புள்ளியின் தேர்வைச் சார்ந்ததிருக்காது.
# பிரித்தானியக் கொடித் தேற்றம்

## நிறுவல்

*P* இலிருந்து செவ்வகத்தின் பக்கங்கள் *AB*, *BC*, *CD*, *AD* க்கு வரையப்படும் செங்குத்துக்கோடுகள் அப்பக்கங்களை முறையே *W*, *X*, *Y* , *Z* புள்ளிகளில் சந்திக்கின்றன. அப்புள்ளிகளை இணைக்கும் நாற்கரம் *WXYZ* ஒரு செங்குத்து மூலைவிட்ட நாற்கரம் ஆகும்.  
செங்கோண முக்கோணம் *AWP* இல் பித்தேகோரசு தேற்றம் பயன்படுத்த:
- <math>AP^{2} = AW^{2} + WP^{2} = AW^{2} + AZ^{2}</math> (*WP* = *AZ*)
இதேமுறையில் மற்ற மூன்று முனைகளின் தொலைகளின் வர்க்கங்கள் காண:
- <math>PC^{2} = WB^{2} + ZD^{2},</math>
- <math>BP^{2} = WB^{2} + AZ^{2},</math>
- <math>PD^{2} = ZD^{2} + AW^{2}.</math>
இவற்றின் மூலம் பின்வருமாறு தேற்ற முடிவினைக் காணலாம்:
: <math>AP^{2} + PC^{2} = (AW^{2} + AZ^{2}) + (WB^{2} + ZD^{2}) = (WB^{2} + AZ^{2}) + (ZD^{2} + AW^{2}) = BP^{2} + PD^{2}.\,</math>
# பிரித்தானியக் கொடித் தேற்றம்

## பெயர்

கொடி.]]
*P* இலிருந்து செவ்வகத்தின் முனைகளுக்கு வரையப்படும் கோட்டுத்துண்டுகளும், நிறுவலுக்காக வரையப்பட்ட செங்குத்துக்கோடுக்ளும் சேர்ந்து கிட்டத்தட்ட ஐக்கிய இராச்சியத்தின் கொடியின் வடிவை ஒத்தமைவதால், இத்தேற்றம் பிரித்தானியக் கொடித் தேற்றம் என்ற பெயரால் அழைக்கப்படுகிறது.
# சசி தேசுபாண்டே

**சசி தேசுபாண்டே** (Shashi Deshpande 1938) என்பவர் பெண் எழுத்தாளர். 10 புதினங்கள் 2 குறு புதினங்கள் பல சிறுகதைகள் ஆங்கிலத்தில் எழுதியுள்ளார். இந்திய அரசின் பத்மசிறீ, சாகித்ய அகாடமி விருதுகள் பெற்றவர்.
# சசி தேசுபாண்டே

## வாழ்க்கை

கருநாடக மாநிலத்தில் உள்ள தார்வாத் நகரில் பிறந்த சசி தேசு பாண்டே பொருளியல் மற்றும் சட்டம் ஆகியவற்றில் பட்டம் பெற்றார். பாரதிய வித்யா பவனில் இதழ்த் துறைக் கல்வியை முடித்தார். ஆன்லுக்கர் என்னும் ஆங்கல இதழில் சில மாதங்கள் வேலை செய்தார். மும்பையில் சில ஆண்டுகள் வாழ்ந்து விட்டு பெங்களூருவில் நிலையாக வசித்து வருகிறார்.
இசைக் கேட்பதும் சீட்டாட்டம் ஆடுவதும் புத்தகம் படிப்பதும் இவருடைய பொழுது போக்குகள் ஆகும்
# சசி தேசுபாண்டே

## இணைப்புரை

http://www.thehindu.com/todays-paper/tp-features/tp-youngworld/article3229122.ece
# எசுப்பானியாவின் இரண்டாம் சார்லசு

**சார்லசு II** (*Charles II*,) (6 நவம்பர் 1661 – 1 நவம்பர் 1700) ஆப்சுபர்கு அரசமரபைச் சேர்ந்த கடைசி எசுப்பானிய அரசராவார். எசுப்பானிய நெதர்லாந்தும் (தெற்கு நெதர்லாந்து) அமெரிக்காக்களிலிருந்து எசுப்பானியக் கிழக்கிந்தியா வரை பரவியிருந்த எசுப்பானியாவின் கடல்கடந்த பேரரசும் இவரது ஆட்சியின் கீழ் இருந்தது. "மயக்குபவர்" (எசுப்பானியம்: *el Hechizado*), என்றழைக்கப்பட்ட சார்லசு அவரது உடல்,அறிவு, உளக் குறைபாடுகளுக்காக அறியப்பட்டார். பல தலைமுறைகளாக ஆப்சுபர்கு குடும்பத்திற்குள்ளேயே திருமணம் புரிந்து வந்தமையால் இக்குறைபாடுகள் இவருக்கு வந்திருக்கலாம் என அறிஞர்கள் கருதுகின்றனர். எனவே இவரது ஆட்சி பலவீனமாக இருந்தது.  
1700இல் குழந்தைகளின்றி வாரிசின்றி இறந்தார். அரியணை ஏறுவதற்கு உரிமையிருந்த அனைத்து ஆப்சுபர்கு வாரிசுகளும் இவருக்கு முன்னரே மரித்து விட்டனர். தனது உயிலில் தனக்குப் பின்னால் 16 வயதேயான ஆன்ஷூவின் பிரபு பிலிப்பை முடிசூட நியமித்தார்; இவர் பதினான்காம் லூயியின் முதல் மனைவியும் சார்லசின் ஒன்றுவிட்ட சகோதரியுமான மாரியா தெரசாவின் பேரனாவார். (எனவே பிரான்சை ஆண்ட பிரான்சிய அரசர் லூயி XIVயின் பேரனுமாவார்). ஐரோப்பாவின் ஏனைய நாடுகள் இதனால் வலுப்பெறும் பிரான்சிய-எசுப்பானிய உறவு அதிகாரச் சமநிலையை பாதிக்கும் எனக் கருதின. எனவே இவரது மறைவிற்குப் பிறகு எசுப்பானிய மரபுரிமைப் போர் ஏற்பட்டது.
# யமுனாநகர் மாவட்டம்

**யமுனாநகர் மாவட்டம்** (Yamunanagar district) (இந்தி|यमुनानगर जिला)
வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் யமுனாநகர் ஆகும். இதன் பரப்பளவு 1756 சதுர கிலோ மீட்டர் ஆகும். இம்மாவட்டம் நவம்பர் 1989 - ஆம் ஆண்டில் புதிதாக துவக்கப்பட்டது.
# யமுனாநகர் மாவட்டம்

## அமைவிடம்

இம்மாவட்டத்தின் வடக்கில் இமாச்சலப் பிரதேசம், கிழக்கில் உத்தரப் பிரதேசம், தெற்கில் கர்னால் மாவட்டம், தென்மேற்கில் குருச்சேத்திர மாவட்டம் மற்றும் மேற்கில் அம்பாலா மாவட்டம் எல்லைகளாக அமைந்துள்ளது.
# யமுனாநகர் மாவட்டம்

## மாவட்ட நிர்வாகம்

யமுனாநகர் மாவட்டம் ஜெகத்திரி, சச்ரௌலி மற்றும் பிலாஸ்பூர் என மூன்று வருவாய் வட்டங்களை கொண்டது.
மேலும் யமுனாநகர் மாவட்டம் பிலாஸ்பூர், சதௌரா, முஸ்தபாபாத், ரதௌர், ஜகாதரி, மற்றும் சச்ரௌலி என ஆறு ஊராட்சி ஒன்றியங்களை கொண்டுள்ளது.
# யமுனாநகர் மாவட்டம்

## அரசியல்

இம்மாவட்டம் சடௌரா, ஜகாதரி, யமுனாநகர் மற்றும் ராதௌர் என நான்கு சட்டமன்ற உறுப்பினர் தொகுதிகளை உடையது. இம்மாவட்டம் அம்பாலா மக்களவைத் தொகுதியின் கீழ் வருகிறது.
# யமுனாநகர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி யமுனாநகர் மாவட்டத்தின் மொத்த மக்கள் தொகை ஆக 1,214,205 உள்ளது. கிராமப்புறங்களில் 61.06% மக்களும்; நகரப்புறங்களில் 38.94% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 16.57% ஆக உயர்ந்துள்ளது. மக்கள் தொகையில் ஆண்களும் மற்றும் பெண்களும் உள்ளனர். பாலின விகிதம் ஆயிரம் ஆண்களுக்கு 877 பெண்கள் வீதம் உள்ளனர். 1,768 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 687 மக்கள் வாழ்கின்றனர். இம்மாநிலத்தின் சராசரி படிப்பறிவு 77.99% ஆகவும், ஆண்களின் படிப்பறிவு 83.84% ஆகவும், பெண்களின் படிப்பறிவு 71.38% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 146,789 ஆக உள்ளது.
# யமுனாநகர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 984,929 (81.12 %) ஆகவும், இசுலாமிய சமய மக்கள் தொகை 138,569 (11.41 %) ஆகவும், சீக்கிய சமய மக்கள் தொகை 84,455 (6.96 %) ஆகவும், கிறித்தவ சமயத்தினரின் மக்கள் தொகை 3,646 (0.30 %) ஆகவும், சமண சமய மக்கள் தொகை 1,555 (0.13 %) ஆகவும், பௌத்த சமய மக்கள் தொகை 161 (0.01 %) மற்றும் சமயம் குறிப்பிடாதவர்கள் மக்கள் தொகை 764 (0.06 %) ஆகவும் உள்ளது.
# யமுனாநகர் மாவட்டம்

## மக்கள் தொகையியல்

### மொழிகள்

அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகின்றன்.
# யமுனாநகர் மாவட்டம்

## பொருளாதாரம் & போக்குவரத்து

மாவட்டத்தின் முக்கிய பொருளாதாரம் கோதுமை, பார்லி மற்றும் கரும்பு வேளாண்மைத் தொழிலையே நம்பியுள்ளது.
மேலும் குர்காவான் நகரத்தின் தொழிற்சாலைகள் இம்மாவட்டத்திலும் பரவியுள்ளதால் மாநிலத்தின் தொழில் வளர்ச்சி அடைந்த மாவட்டங்களில் யமுனாநகர் மாவட்டமும் ஒன்றாக உள்ளது.  
மாநிலத் தலைநகர் சண்டிகருடனும், தேசியத் தலைநகர் புதுதில்லியுடனும் சாலை, தொடருந்து இருப்புப்பாதைகளால் இணைக்கப்பட்டுள்ளது.
# எல்லெர்மான் குண்டுகள்

**எல்லெர்மான் குண்டுகள்** *(Ellerman bombs)* என்பவை ஒரு வகையான நுண்ணிய சூரியப் பிழம்புகள் ஆகும். இருபதாம் நூற்றாண்டின் தொடக்கக் காலத்தில் பெர்டினாண்ட் எல்லெர்மான் என்பவர் குறிப்பாக சூரிய வெடிப்புகளை தொடர்ந்து ஆய்வு செய்தார் என்பதால், நுண்ணிய இச்சூரியப் பிழம்புகளுக்கு எல்லெர்மான் குண்டுகள் எனப்பெயரிடப்பட்டது. முதன்முதலில் 1917 ஆம் ஆண்டு கட்டுரை ஒன்றில் இவர் இதைப்பற்றி விவரித்துள்ளார். அவை பார்ப்பதற்கு தோராயமாக எதிரெதிர் மின்சுமை கொண்ட இரண்டு நகரும் இழைகளைப் போலத் தோற்றமளிக்கும் என்கிறார். பாய்ந்து செல்லும் இவ்விழைகள் இரண்டும் சூரிய ஒளிமண்டலத்தில் சந்திக்கின்றன என்றும் அவர் குறிப்பிட்டுள்ளார்.
# கர்னால் மாவட்டம்

**கர்னால் மாவட்டம்** (Karnal district) (இந்தி|करनाल जिला) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் கர்னால் நகரம் ஆகும்.
# கர்னால் மாவட்டம்

## அமைவிடம்

யமுனை ஆற்றின் கிழக்கு கரையில், உத்தரப் பிரதேசத்தின் மேற்கு எல்லையில் கர்னால் மாவட்டம் அமைந்துள்ளது.
2,520 சதுர கிலோ மீட்டர் பரப்பளவு கொண்ட இதன் வடமேற்கில் குருச்சேத்திர மாவட்டம், மேற்கில் ஜிந்த் மாவட்டம் மற்றும் கைத்தல் மாவட்டம், தெற்கில் பானிபத் மாவட்டம் மற்றும் உத்தரப் பிரதேசம் எல்லைகளாக கொண்டது.
# கர்னால் மாவட்டம்

## மாவட்ட நிர்வாகம்

கர்னால் மாவட்டம் கர்னால், இந்திரி, அசந்து என மூன்று வருவாய் உட்கோட்டங்களையும், கர்னால், நீலோகேடி மற்றும் கரௌண்டா என மூன்று வருவாய் வட்டங்களைக் கொண்டது.
# கர்னால் மாவட்டம்

## அரசியல்

கர்னால் மாவட்டம் கர்னால், நீலோகேடி, இந்திரி, கரௌண்டா மற்றும் அசந்து என ஐந்து சட்டமன்ற தொகுதிகளையும், கர்னால் மக்களவைத் தொகுதியும் கொண்டது.
# கர்னால் மாவட்டம்

## பொருளாதாரம்

நல்ல நீர் வளத்துடன் கூடிய மாவட்டம் என்பதால் கோதுமை, பார்லி, நெல் மற்றும் கரும்பு போன்ற வேளாண் பயிர்கள் பயிரிடப்படுகிறது.
# கர்னால் மாவட்டம்

## போக்குவரத்து

அரியானா மாநிலத்தலைநகர் சண்டிகர் மற்றும் நாட்டின் தலைநகர் புதுதில்லியுடன் தரைவழிப் போக்குவரத்தும், இருப்புப்பாதை
தொடருந்து போக்குவரத்துகள் கொண்டுள்ளது.
# கர்னால் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி கர்னால் மாவட்டத்தின் மொத்த மக்கள் தொகை 1,505,324 ஆக உள்ளது. கிராமப்புறங்களில் 69.79% மக்களும்; நகரப்புறங்களில் % மக்களும் 30.21% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம்
18.14% ஆக உயர்ந்துள்ளது. மக்கள் தொகையில் 797,712 ஆண்களும் மற்றும் 707,612 பெண்களும் உள்ளனர். பாலின விகிதம் ஆயிரம் ஆண்களுக்கு 887 பெண்கள் வீதம் உள்ளனர். 2,520 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 597 மக்கள் வாழ்கின்றனர். இம்மாநிலத்தின் சராசரி படிப்பறிவு 74.73% ஆகவும், ஆண்களின் படிப்பறிவு 81.82% ஆகவும், பெண்களின் படிப்பறிவு 66.82% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 196,610 ஆக உள்ளது.
# கர்னால் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,341,002 (89.08 %) ஆகவும், இசுலாமிய சமய மக்கள் தொகை 31,650 (2.10 %) ஆகவும், சீக்கிய சமய மக்கள் தொகை 126,207 (8.38 %) ஆகவும், கிறித்தவ சமயத்தினரின் மக்கள் தொகை 2,049 (0.14 %) ஆகவும், சமண சமய மக்கள் தொகை 1,516 (0.10 %) ஆகவும், பௌத்த சமய மக்கள் தொகை 532 (0.04 %) ஆகவும், பிற சமய மக்கள் தொகை 49 (0.00 %) மற்றும் சமயம் குறிப்பிடாதவர்கள் மக்கள் தொகை 2,319 (0.15 %) ஆகவும் உள்ளது.